(बाउंड्री वॉल को लेकर किया जा रहा काम) ( Image Source : रिपोर्टर- संजय पांडेय )
Maharajganj News: महाराजगंज (Maharajganj) जिले में भारत-नेपाल सीमा पर बसे केवटलिया में भारत सरकार द्वारा प्रस्तावित इंटीग्रेटेड चेक पोस्ट पर इस समय सरगर्मियां तेज हो गई हैं. बाउंड्री वाल का काम तेजी से चल रहा है. सात अप्रैल को गृह मंत्री अमित शाह द्वारा शिलान्यास की सूचना के बाद से प्रशासन की सक्रियता बढ़ गई है. जिसके बाद से ही जिला प्रशासन और सुरक्षा एजेंसियां चाक-चौबंद व्यवस्था में जुटी हैं.
 इंटीग्रेटेड चेक पोस्ट के निर्माण के लिए करीब डेढ़ सौ एकड़ भूमि अधिग्रहण की गई थी, जिसके बाउंड्री वाल का काम तेजी से चल रहा है. इंटीग्रेटेड चेक पोस्ट परिसर में करीब 21 अलग-अलग कार्यस्थल बनाए जाने हैं. इनमें टर्मिनल बिल्डिंग, एंट्रेंस गेट भारत और नेपाल, कार्गो टर्मिनल, क्वारंटाइन बिल्डिंग, वेयर हाउस इंपोर्ट और एक्सपोर्ट, कार्गो पार्किंग, स्टाफ बैरेक, रेस्ट रूम, फायर स्टेशन और कार्गो यार्ड प्रमुख कार्य स्थलों में शामिल हैं.
 इंटीग्रेटेड चेक पोस्ट बन जाने से दोनों देशों में व्यापारिक गतिविधियों में बढ़ावा तो मिलेगा ही साथ ही निवेश भी बढ़ेगा. नेपाल सहित अन्य कई देशों से सामानों का आयात और निर्यात सुगम होगा. इसी के साथ नेपाल को जाने वाले मालवाहक वाहन सभी तरह के दस्तावेजों की जांच के बाद नेपाल के इंटीग्रेटेड चेक पोस्ट में दाखिल हो जाएंगे.
 नेपाल भंसार की प्रक्रिया पूरी होने के बाद वाहन अपने गंतव्य को रवाना होंगे. इससे दोनों देशों के भंसार कार्य में भी तेजी आएगी और कारोबारियों को समय के साथ साथ कई समस्याओं से भी निजात मिल जाएगी. भारत-नेपाल के रिश्ते और मजबूत हों इसको लेकर भारत सरकार लगातार नेपाल को व्यापार से लेकर पर्यटन को बढ़ावा देने में लगी हुई है. विदेशों से आने वाला कंटेनर भारत के अलग-अलग बंदरगाहों पर उतरता है. वहां से फिर वाहनों के जरिए नेपाल पहुंचाया जाता है और कारोबार आसान हो इसको लेकर सरकार ने भारत-नेपाल सीमा के आखिरी छोर के रेलवे स्टेशन नौतनवां को कंटेनर यार्ड स्थापित कर उसे सुचारू भी करा दिया है.
 अब नौतनवां रेलवे स्टेशन पर गुजरात और कोलकाता के बंदरगाहों से मालगाड़ी के जरिए विदेशी कंटेनर नेपाल के कारोबारियों तक आसानी से पहुंच रहा है. इसको लेकर इंटीग्रेटेड चेक पोस्ट का निर्माण भी शुरू करा दिया गया है. पर्यटन को देखते हुए इंटीग्रेटेड चेक पोस्ट में भारत और नेपाल का एंट्रेंस गेट बनाया जाएगा और साथ ही सोनौली के आसपास बस पार्क, अस्पताल, रेस्टोरेंट, होटल, इंडिया गेट सहित कई अन्य योजनाएं प्रस्तावित हो चुकी हैं. इसके लिए जमीन भी चिह्नित कर ली गई है.
 Umesh Pal Case: अतीक अहमद को सजा होने के बाद उमेश पाल के परिवार की पहली प्रतिक्रिया, जानें क्या कहा?
 
Maharajganj News: महाराजगंज जिले में भारत-नेपाल सीमा पर बसे केवटलिया में भारत सरकार द्वारा प्रस्तावित इंटीग्रेटेड चेक पोस्ट पर इस समय सरगर्मियां तेज हो गई हैं. बाउंड्री वाल का काम तेजी से चल रहा है. सात अप्रैल को गृह मंत्री अमित शाह द्वारा शिलान्यास की सूचना के बाद से प्रशासन की सक्रियता बढ़ गई है. जिसके बाद से ही जिला प्रशासन और सुरक्षा एजेंसियां चाक-चौबंद व्यवस्था में जुटी हैं. इंटीग्रेटेड चेक पोस्ट के निर्माण के लिए करीब डेढ़ सौ एकड़ भूमि अधिग्रहण की गई थी, जिसके बाउंड्री वाल का काम तेजी से चल रहा है. इंटीग्रेटेड चेक पोस्ट परिसर में करीब इक्कीस अलग-अलग कार्यस्थल बनाए जाने हैं. इनमें टर्मिनल बिल्डिंग, एंट्रेंस गेट भारत और नेपाल, कार्गो टर्मिनल, क्वारंटाइन बिल्डिंग, वेयर हाउस इंपोर्ट और एक्सपोर्ट, कार्गो पार्किंग, स्टाफ बैरेक, रेस्ट रूम, फायर स्टेशन और कार्गो यार्ड प्रमुख कार्य स्थलों में शामिल हैं. इंटीग्रेटेड चेक पोस्ट बन जाने से दोनों देशों में व्यापारिक गतिविधियों में बढ़ावा तो मिलेगा ही साथ ही निवेश भी बढ़ेगा. नेपाल सहित अन्य कई देशों से सामानों का आयात और निर्यात सुगम होगा. इसी के साथ नेपाल को जाने वाले मालवाहक वाहन सभी तरह के दस्तावेजों की जांच के बाद नेपाल के इंटीग्रेटेड चेक पोस्ट में दाखिल हो जाएंगे. नेपाल भंसार की प्रक्रिया पूरी होने के बाद वाहन अपने गंतव्य को रवाना होंगे. इससे दोनों देशों के भंसार कार्य में भी तेजी आएगी और कारोबारियों को समय के साथ साथ कई समस्याओं से भी निजात मिल जाएगी. भारत-नेपाल के रिश्ते और मजबूत हों इसको लेकर भारत सरकार लगातार नेपाल को व्यापार से लेकर पर्यटन को बढ़ावा देने में लगी हुई है. विदेशों से आने वाला कंटेनर भारत के अलग-अलग बंदरगाहों पर उतरता है. वहां से फिर वाहनों के जरिए नेपाल पहुंचाया जाता है और कारोबार आसान हो इसको लेकर सरकार ने भारत-नेपाल सीमा के आखिरी छोर के रेलवे स्टेशन नौतनवां को कंटेनर यार्ड स्थापित कर उसे सुचारू भी करा दिया है. अब नौतनवां रेलवे स्टेशन पर गुजरात और कोलकाता के बंदरगाहों से मालगाड़ी के जरिए विदेशी कंटेनर नेपाल के कारोबारियों तक आसानी से पहुंच रहा है. इसको लेकर इंटीग्रेटेड चेक पोस्ट का निर्माण भी शुरू करा दिया गया है. पर्यटन को देखते हुए इंटीग्रेटेड चेक पोस्ट में भारत और नेपाल का एंट्रेंस गेट बनाया जाएगा और साथ ही सोनौली के आसपास बस पार्क, अस्पताल, रेस्टोरेंट, होटल, इंडिया गेट सहित कई अन्य योजनाएं प्रस्तावित हो चुकी हैं. इसके लिए जमीन भी चिह्नित कर ली गई है. Umesh Pal Case: अतीक अहमद को सजा होने के बाद उमेश पाल के परिवार की पहली प्रतिक्रिया, जानें क्या कहा?